open-index/open-wikipedia-markdown huggingface dataset:
Sallatunturit

**Sallatunturit** on Sallassa, Lapissa sijaitseva tunturialue koostuen kahdesta huipusta, joista korkeampi on 478,8 metriä.

Lieksasta Savukoskelle ulottuva 270 kilometriä pitkä UKK-vaellusreitti kulkee Sallatunturien kautta.

Sallatunturien huiput tunnettiin aiemmin nimillä *Iso Pyhätunturi* ja *Pieni Pyhätunturi*. Sallan kunnanhallitus anoi vuonna 2010 Maanmittauslaitokselta niiden nimeämistä Sallatuntureiksi ja myös, että kahta huippua ei enää erotettaisi toisistaan. Perusteena oli, että Sallan Pyhätunturit sekaantuivat usein Pyhätunturiin Pelkosenniemellä. Lapin maanmittaustoimisto muutti yhteiseksi karttanimeksi Sallatunturit vuonna 2012.

## Sallatuntureiden matkailun historia

Sotien jälkeen Sallan kunta rakennutti Sallatuntureille majan retkeilijöiden taukopaikaksi. Syksyllä 1960 paikkakuntalaisten perustama Sallan Matkailu Oy aloitti hiihtokeskuksen rakentamisen. Aluksi raivattiin laskettelurinteet ja hankittiin rasvanaruhissi, joka korvattiin vuonna 1964 vaijerihissillä. Vuonna 1965 rakennettiin Karhumaja, jossa oli kahvila ja majoitushuoneita, ja seuraavana rakennettiin Poropirtti, jossa oli majoitushuoneita. Hiihtokeskukseen kaavoitetuille tonteille alkoi nousta ensimmäisiä lomamajoja. Sallan Matkailu Oy:n rakennuttama, arkkitehti Saara Juolan suunnittelema Hotelli Revontuli avattiin vuonna 1973. Hotellin yhteyteen rakennettu kylpylä valmistui vuonna 2007.

## Sallatunturin hiihtokeskus

Sallatuntureiden hiihto- ja lomakeskuksessa on 15 eri vaikeustasoista rinnettä, joista 11 on valaistuja ja noin 160 kilometriä hiihtolatuja, joista valaistuja on 42 kilometriä ja koiralatuja 17,5 kilometriä. Hiihtokeskus on valittu vuoden 2009 ja vuoden 2021 hiihtokeskukseksi.

## Katso myös
* Sallan kansallispuisto

## Lähteet

 
## Aiheesta muualla
* Matkalle Sallaan ry:n verkkosivusto.
Oitin rautatieasema

**Oitin rautatieasema** () on rautatieliikennepaikka Oitin kylässä Hausjärven kunnassa Kanta-Hämeessä. Liikennepaikka sijaitsee rataosan  varrella, noin 15 kilometrin päässä Riihimäen rautatieasemalta ja noin 44 kilometrin päässä Lahden rautatieasemalta. Asemalla pysähtyvät Riihimäen ja Lahden väliset G-junat. Riihimäelle liikennöidään raiteelta 1 ja Lahteen raiteelta 2.

## Historia

Oitin asema sijoitettiin rautatien ja Hausjärven kirkolta Mäntsälään menevän maantien risteykseen, noin viiden kilometrin päähän kirkosta. Sijaintipaikka oli jo ennestään liikenteellisesti hyvä, koska edellä mainitusta maantiestä erkanivat Oitissa sivutiet Lammille ja Kärkölään. Kylässä toimi lisäksi kestikievari, josta junalla saapuvien matkustajien oli helppo jatkaa matkaansa hevoskyydillä. Radan rakentamisen aikoihin maaliskuussa 1868 Oittiin perustettiin rautatien rakentajien sairaala. Nälän ja kulkutautien vuoksi kuolleisuus oli suurta, ja Oitin Hakuninnummelle haudattiin suuri joukko menehtyneitä radanrakentajia. Oitin sairaala suljettiin marraskuussa 1869. 

Alkuperäinen asema rakennettiin vuosina 1867–1869 Knut Nylanderin laatimien III luokan aseman tyyppipiirustusten mukaan ja sitä on laajennettu 1876 ja 1917. Oitista kehittyi rautatien ansiosta asutus- ja teollisuuskeskus ja vähitellen se syrjäytti Hausjärven kirkonkylän kunnan keskustaajamana. Oitti muutettiin miehittämättömäksi liikennepaikaksi vuonna 1989. Henkilöliikenteen pysähdyspaikka siirrettiin vuonna 1995 noin puoli kilometriä Lahden suuntaan lähemmäs Oitin keskustaa tien 1471 ylikulun luokse. Vanha asema jäi tavaraliikenteen käyttöön ja se nimettiin uudelleen Hausjärveksi seisakkeen säilyttäessä vanhan nimen. Vuodesta 2007 lähtien Oitti ja Hausjärvi ovat yhdessä muodostaneet Hausjärven liikennepaikan. Museovirasto on luokitellut Oitin asema-alueen valtakunnallisesti merkittäväksi rakennetuksi kulttuuriympäristöksi.

Asemarakennus on nykyisin yksityiskäytössä.

## Lähteet
*
*
### Viitteet

## Aiheesta muualla
Raul Ruutu

**Ilkka "Raul" Ruutu** (s. 28. elokuuta 1975 Vantaa) on Sunrise Avenuen basisti, joka toimii yhtyeessä myös taustalaulajana. Aiemmin Ruutu on vaikuttanut Unit-nimisessä musiikkiyhtyeessä. Ennen siirtymistään bassonsoiton pariin hän soitti myös viulua ja klassista kitaraa. Ruutu tanssi nuorempana myös balettia. Hän on puoliksi filippiiniläinen.

## Perhe
Ruudun veli Aarne tanssii balettia Norjan kansallisbaletissa. Heidän siskonsa Raili Raitala tunnetaan laulavana näyttelijänä. Jääkiekkoilijat Jarkko Ruutu, Mikko Ruutu ja Tuomo Ruutu ovat hänen serkkujaan.

## Lähteet
Janne Kärkkäinen

**Janne Kärkkäinen** (s. 27. marraskuuta 1976 Espoo) on Phoenix Effect -yhtyeen perustaja. Phoenix Effectin debyyttialbumi *[[Cyanide Skies]]* julkaistiin 18. helmikuuta 2009 Insomniac-levy-yhtiön kautta.

Kärkkäinen oli aiemmin Sunrise Avenue -yhtyeen kitaristi ja taustalaulaja. Kärkkäinen erotettiin yhtyeestä 2007.

## Lähteet

## Aiheesta muualla
* Kärkkäisen fanisivusto 
* Phoenix Effectin viralliset kotisivut 
*
Satu Vihavainen

**Satu Vihavainen** (o.s. **Parviainen**, s. 21. tammikuuta 1957 Nilsiä) on suomalainen oopperalaulaja, sopraano.

Vihavainen valmistui laulunopettajaksi Sibelius – Akatemiasta vuonna 1981. Lauludiplomin hän suoritti 1982 ja antoi ensikonserttinsa vuotta myöhemmin Helsingissä. Ulkomaisia opintoja Vera Rozsa Lontoo, Rudolf Bautz Aachen, Herbert Brauer Berliin ja Irina Gavrilovic Wien. Kilpailumenestyksiä hänellä on muun muassa Lappeenrannan laulukilpailujen naisten sarjan II –palkinto 1981 ja Timo Mustakallio laulukilpailun II-palkinto 1980.

Suomen Kansallisoopperassa Satu Vihavainen oli vierailija 1980–1982 ja kiinnitettynä solistina 1982–2009. Vuosina 1988–1998 hän työskenteli laulunopettajana Sibelius-Akatemiassa. Vihavainen on toiminut opettajana myös useilla laulun kesäkursseilla, kuten Porvoossa, Nivalassa, Sysmän Suvisoitossa, Sielua Liikuttava Musiikinhenki nimisellä laulukurssilla Valamon luostarissa ja Siuntion Lauluakatemiassa. Hän on esiintynyt kotimaassa ja ulkomailla, muun muassa Bayreuthin musiikkijuhlilla, Tukholman Kuninkaallisessa oopperassa, Savonlinnan Oopperajuhlilla, Helsingin juhlaviikoilla, Etelä-Saksan Zwingenberg-linnafestivaaleilla, Nilsiän Satua vai totta -festivaaleilla, ja Opera Cava –festivaaleilla.

Satu Vihavaisen laajasta yli 40 sopraanoroolia käsittävästä ohjelmistosta mainittakoon muun muassa Bizet´n Carmenin Micaëla, Gounod´n Faustin Marguerite, Puccinin La Bohèmen Mimì ja Madama Butterflyn Cio-Cio-San, Verdin Otellon Desdemona, Mozartin Taikahuilun Pamina ja Wagnerin Nibelungin sormuksen Freia, Gerhilde ja Gutrune. Suomalaisissa oopperoissa hän on esiintynyt muun muassa seuraavissa rooleissa: Kokkosen Viimeisten kiusausten Riitta, Sallisen Kullervon Sisar ja Kuningas Lear –oopperan Regan, Rautavaaran Auringon talon Noora, sekä Merikannon Juhan Anja.

Satu Vihavaisen ohjelmistoon kuuluvat myös keskeiset oratoriot, passiot ja orkesteriteokset. Hän on pitänyt omia konsertteja, laulanut useissa levytyksissä ja esiintynyt orkesterien solistina eri puolilla Eurooppaa, Venäjällä, Japanissa ja Yhdysvalloissa. Hän on tehnyt yhteistyötä monien merkittävien kapellimestareiden kanssa, kuten Neeme Järvi, Eri Klas, Leif Segerstam, Ulf Söderblom, Ari Rasilainen , Ralf Weikert ja Christian Thielemann.

Vihavaiselle on myönnetty musiikin Minna Canth -palkinto ja hänet on valittu Savon naiseksi vuonna 2001.

Hänen puolisonsa on oopperalaulaja Ilkka Vihavainen.

## Lähteet
*Oopperalaulaja Satu Vihavainen 

### Viitteet

## Aiheesta muualla
*
Nino Rota

**Nino Rota** (oik. **Giovanni Rota Rinaldi**, 3. joulukuuta 1911 Milano – 10. huhtikuuta 1979 Rooma) oli italialainen säveltäjä, joka tunnetaan erityisesti Federico Fellinin elokuviin tekemästään musiikista sekä *[[Kummisetä (elokuva)|Kummisetä]]*-elokuvien musiikista. Kaikkiaan Rota sävelsi musiikin yli sataan elokuvaan, mutta myös paljon muuta musiikkia, esimerkiksi kymmenen oopperaa ja viisi balettia.

Rota syntyi musikaaliseen perheeseen Milanossa ja opiskeli Ildebrando Pizzettin oppilaana. Ollessaan vielä lapsi hän muutti Roomaan ja jatkoi opintoja Santa Cecilian konservatoriossa muun muassa Alfredo Casellan johdolla. Hän päätti opintonsa vuonna 1929. Rota muutti Yhdysvaltoihin, jossa eli vuodesta 1930 vuoteen 1932. Palatessaan Milanoon hän kirjoitti tutkielman renessanssiajan säveltäjästä Gioseffo Zarlinosta. Rota suoritti kirjallisuuden tutkinnon Milanon yliopistossa.

Rotta sai Golden Globe-palkinnon ensimmäisen *Kummisetä*-elokuvan musiikista ja Oscarin toisesta.

## Elokuvia

## Lähteet

## Aiheesta muualla
*
Käytäntö

**Käytäntö** voi tarkoittaa yleisessä kielenkäytössä käytännöllistä elämää, todellisuutta (teorian vastakohtana) tai käytössä olevia menettelytapoja. 

Filosofi Edward Craig on katsonut, että käytännön käsite kävi 1900-luvulla yhä keskeisemmäksi filosofisessa keskustelussa. Tutkimus alkoi kiinnittää entistä enemmän huomiota inhimilliseen toimintaan. Käytäntö on keskeinen käsite erityisesti pragmatismissa. Filosofi Sami Pihlströmin mukaan pragmatistit korostavat käsitystä ihmisestä olentona, joka on kiinnittynyt todellisuuteen monenlaisten käytäntöjen kautta. Filosofiset ongelmat nähdään pragmatismissa käytäntöön liittyvinä, ”käytäntöpitoisina”.

## Lähteet

* 

### Viitteet
Extraliga (Tšekki)

**Extraliga** on Tšekin jääkiekon korkein sarjataso. Se on perustettu vuonna 1994. Extraligassa pelaa 14 joukkuetta. Pudotuspelit pelataan kahdeksan joukkueen kesken. Sarjan virallinen nimi on **Tipsport Extraliga**. Sarjan menestyneimmät joukkueet ovat VHK Vsetín ja HC Oceláři Třinec, jotka molemmat ovat voittaneet sen kuusi kertaa.

Kaudella 2014–2015 sarjan yleisökeskiarvo oli 5 113. 

## Joukkueet kaudella 2025–2026

Lähde:

## Mestarit

* 1994 HC Olomouc
* 1995 HC Petra Vsetín 
* 1996 HC Petra Vsetín
* 1997 HC Petra Vsetín
* 1998 HC Slovnaft Vsetín
* 1999 HC Slovnaft Vsetín
* 2000 HC Sparta Praha
* 2001 HC Vsetín
* 2002 HC Sparta Praha
* 2003 HC Slavia Praha
* 2004 PSG Zlín
* 2005 HC Moeller Pardubice
* 2006 HC Sparta Praha
* 2007 HC Sparta Praha
* 2008 HC Slavia Praha
* 2009 HC Energie Karlovy Vary
* 2010 HC Eaton Pardubice
* 2011 HC Ocelaři Třinec
* 2012 HC Pardubice
* 2013 HC Plzeň 1929
* 2014 PSG Zlín
* 2015 HC Litvínov
* 2016 HC Bílí Tygři Liberec
* 2017 HC Kometa Brno
* 2018 HC Kometa Brno
* 2019 HC Ocelaři Třinec
* 2020 Pudotuspelit keskeytetty koronapandemian takia
* 2021 HC Ocelaři Třinec
* 2022 HC Ocelaři Třinec
* 2023 HC Ocelaři Třinec
* 2024 HC Ocelaři Třinec

Lähde:

## Katso myös

* Extraliga žen (Tšekin naisjääkiekon korkein sarjataso)

## Lähteet

## Aiheesta muualla

* Liigan virallinen sivusto
Dave Freudenthal

**David Duane (Dave) Freudenthal** (s. 12. lokakuuta 1950) on yhdysvaltalainen demokraattipoliitikko, asianajaja ja ekonomisti joka toimi Wyomingin 31.kuvernöörinä vuosina 2003–2011.

## Varhaiset vaiheet
Freudenthal syntyi Wyomingin Thermopolisissa. Hän oli vanhempiensa kahdeksasta lapsesta seitsemäs. Hän opiskeli Amherst Collegessa ja sai vuonna 1973 taloustieteen kandidaatin arvon. Hän opiskeli lisäksi Wyomingin yliopiston College of Law'ssa lakia. Bill Clinton nimitti Freudenthalin vuonna 1994 silloisen kuvernööri Mike Sullivanin suosituksesta valtion asianajajaksi Wyomingissa. Hän jätti viran toukokuussa 2001.

## Ura politiikassa
Freudenthal päätti lähteä ehdolle Wyomingin kuvernööriksi ja voitti vastaehdokkaansa, republikaani Eli Beboutin 7. marraskuuta 2002. Hän astui uuteen virkaansa 6. tammikuuta 2003. Hänet valittiin toiselle kaudelle 7. marraskuuta 2006.  

## Yksityiselämä
Freudenthalilla on aviopuoliso Nancy D. Freudenthal sekä neljä lasta: Donald, Hillary, Bret ja Katie.
Sveitsin frangi

**Sveitsin frangi** (lyhenne Sfr, valuuttatunnus CHF) on Sveitsin ja Liechtensteinin virallinen rahayksikkö. Se jakaantuu 100 rappeniin (, ,  ).

Sveitsin keskuspankki on rahan liikkeellelaskija. Se vastaa myös valuutan toimivuudesta, vakaudesta ja valuuttavarannosta.

Sveitsin frangi kuuluu maailmantalouden vaihdetuimpiin valuuttoihin. Sveitsin frangin seteleissä on lukuisia väärentämistä vaikeuttavia ominaisuuksia. Useiden sveitsiläisten kolikoiden arvopuolen ulkoasu on pysynyt samanlaisena yli 100 vuotta.

## Kolikot

* 1 rappen (ei käytetä)
* 2 rappenia (ei käytetä)
* 5 rappenia 
* 10 rappenia 
* 20 rappenia 
* 1/2 frangia 
* 1 frangi eli Franken 
* 2 frangia 
* 5 frangia

## Setelit
Sveitsin keskuspankki julkaisi ensimmäiset setelit vuonna 1907. Setelit olivat arvoltaan 50, 100, 500 ja 1&nbsp;000 frangia.

Kahdeksas setelisarja, kuusi eri seteliä arvoltaan 10, 20, 50, 100, 200 ja 1&nbsp;000 frangia julkistettiin vuonna 1995. Setelit julkaistiin vuosina 1995–1998. Setelien etupuolella on kulttuurihenkilöiden kuvia.

CHF10_8_front.jpg|10&nbsp;Sfr, kuvassa arkkitehti Le Corbusier
CHF10_8_back.jpg
CHF20_8_front.jpg|20&nbsp;Sfr, kuvassa säveltäjä Arthur Honegger
CHF20_8_back.jpg
CHF50_8_front_vertical.jpg|50&nbsp;Sfr, kuvassa taidemaalari Sophie Taeuber-Arp
CHF50_8_back_vertical.jpg
CHF100_8_front.jpg|100&nbsp;Sfr, kuvassa taidemaalari Alberto Giacometti
CHF100_8_back.jpg|
CHF200_8_front.jpg|200&nbsp;Sfr, kuvassa kirjailija Charles-Ferdinand Ramuz
CHF200_8_back.jpg|
CHF1000_8_front.jpg|1&nbsp;000&nbsp;Sfr, kuvassa historioitsija Jacob Burckhardt
CHF1000_8_back.jpg


Yhdeksäs setelisarja julkistettiin vuonna 2016. Sarjan viimeinen, 100 frangin seteli julkaistiin syyskuussa 2019. Setelit on suunnitellut Manuela Pfrunder.


CHF 20 9 front.jpg|20 frangin seteli julkaistiin 17.5.2017
CHF 20 9 back.jpg
CHF 50 9 front.jpg|50 frangin seteli julkaistiin 12.4.2016
CHF 50 9 back.jpg


## Katso myös
* Kreuzer

## Lähteet

## Aiheesta muualla
* 
*
James Lovelock

**James Ephraim Lovelock** (26. heinäkuuta 1919 – 26. heinäkuuta 2022) oli brittiläinen tiedemies, kirjailija, ympäristönsuojelija ja tulevaisuudentutkija. Lovelock tunnetaan parhaiten Gaia-hypoteesistaan, jonka mukaan Maa toimii eräänlaisen superorganismin tavoin itseään säätelevänä kokonaisuutena. Keskustelua on käyty siitä, pitääkö Lovelockin esitys Maapallosta elollisen olennon kaltaisena kappaleena ottaa kirjaimellisesti vai vertauskuvallisesti.

Lovelock syntyi Letchworthissä ja opiskeli kemiaa Manchesterin yliopistossa. Hän oli lääketieteen ja biofysiikan tohtori. Hän asui Cornwallissa Isossa-Britanniassa. 1950-luvulla Lovelock kehitti laitteita, joiden avulla voidaan tutkia kaasujen pitoisuuksia Maan ilmakehässä. Niiden avulla voitiin muun muassa seurata otsonikatoa aiheuttavien CFC-yhdisteiden kertymistä ilmakehään. Gaia-hypoteesin Lovelock kehitti 1960-luvulla ollessaan NASAn palveluksessa. Ohjelman tavoitteena oli kehittää laitteita planeettojen ilmakehien ja maaperän tutkimiseen sekä erityisesti löytää elämää Marsista. 

Viimeisinä vuosinaan Lovelock aiheutti kohua puhumalla voimakkaasti ydinvoiman puolesta, koska hänen mielestään ydinvoima oli ainoa realistinen keino pysäyttää ilmaston lämpeneminen. Hän uskoi ilmastonmuutoksen aiheuttavan miljardien ihmisten kuoleman.

## Teokset
* 
*Great Extinction, 1983 (yhdessä Michael Allabyn kanssa)
*The Greening of Mars, 1984 (yhdessä Michael Allabyn kanssa)
*Ages of Gaia, 1988
*Gaia: The Practical Science of Planetary Medicine, 1991
*Scientists on Gaia, 1991
*Homage to Gaia: The Life of an Independent Scientist, 2000 (omaelämäkerta)
*Gaia: Medicine for an Ailing Planet, 2005
* 

## Lähteet

## Aiheesta muualla
*James Lovelockin kotisivut 
*Environmentalists For Nuclear Energy: James Lovelock
*Michael McCarthy: Why Gaia is wreaking revenge on our abuse of the environment Artikkeli Lovelockista, *The Independent* 16.1.2006
Merja Wirkkala

**Merja Helena Wirkkala-Vapaavuori** (s. 7. lokakuuta 1954 Kaustinen) on suomalainen oopperalaulaja (sopraano).

Wirkkala valmistui Sibelius-Akatemiasta ensin kanttori-urkuriksi 1974, ja sen jälkeen hän opiskeli Liisa Linko-Malmion oppilaana laulua ja suoritti diplomin 1978. Hän voitti Lappeenrannan laulukilpailun 1978. 

Wirkkala työskenteli Helsingissä Malmin seurakunnan kanttori-urkurina 1970-luvulla. Hän lauloi Wienin valtionoopperassa 1980–1981 ja Bonnin oopperassa. Hän on ollut kiinnitettynä Suomen kansallisoopperaan vuodesta 1981. Hän on vieraillut monissa ulkomaisissa oopperataloissa.

## Lähteet

## Aiheesta muualla
* 
* Suomen Kansallisooppera. 
*
Iberomesornis

***Iberomesornis romeralli*** oli pieni ja alkukantainen lintu, joka eli liitukaudella noin 120 miljoonaa vuotta sitten. Lajista tunnetaan vain yksi hyvin säilynyt luuranko, joka löydettiin vuonna 1992 Espanjan Las Hoyasin järvikerrostumista.

*Ibemerosorniksen* siipiväli oli noin 20 senttiä ja se painoi luultavasti muutamia kymmeniä grammoja. Lajilla oli hampaat ja siivissä kynnet perintönä dinosauruksilta. Ravinnosta ei voida sanoa mitään varmaa. Koska se löydettiin järvikerrostumasta se mahdollisesti hankki ruokansa järvestä, josta se saattoi napata esimerkiksi äyriäisiä.

## Lähteet
*
Taustalaulaja

**Taustalaulaja** on henkilö, joka laulaa yhdessä yhtyeen varsinaisen laulajan kanssa, esimerkiksi kertosäkeen aikana. Taustalaulaja on usein merkittävä henkilö yhtyeessä, sillä hänen avullaan laulusta saadaan monipuolisempaa. Taustalaulajina toimivat yleensä yhtyeen kitaristit ja basistit, toisinaan myös rumpalit ja kosketinsoittajatkin. Joskus, varsinkin levytettäessä, taustalaulajana voi toimia myös yhtyeen ulkopuolinen jäsen, niin sanottu *vieraileva artisti*. Äänitteitä tehtäessä varsinainen laulaja saattaa laulaa myös taustalauluraitoja. Toisinaan taustalaulajalla on oma stemma, jota hän laulaa. 

Tuplaaja on rap-artistin konsertissa esiintyvä taustalaulaja, joka räppää artistin mukana kappaleiden avainriimejä tai -sanoja. Hänellä saattaa olla konsertissa myös pieniä soolo-osuuksia.
Nasserjärvi

**Nasserjärvi** () on suuri tekojärvi eteläisen Egyptin ja pohjoisen Sudanin alueella. Se on muodostunut Assuanin padon rakentamisen seurauksena. Järvi on nimetty Egyptin presidentin Gamal Abdel Nasserin mukaan. Tarkkaan ottaen vain järven Egyptin puoleinen osa (83&nbsp;% järven pinta-alasta) on nimeltään Nasserjärvi, sudanilaiset kutsuvat oman valtionsa alueella olevaa järven eteläosaa nimellä Nubianjärvi.

Nasserjärvi on noin 550 kilometriä pitkä ja sen leveys on noin 35 kilometriä leveimmältä kohdalta. Järven pinta-ala on noin 5&nbsp;250 neliökilometriä. Järven tieltä jouduttiin siirtämään satoja tuhansia ihmisiä uusille asuinpaikoille. Myös useita arkeologisesti tärkeitä kohteita, kuten Abu Simbel, purettiin ja siirrettiin kivi kiveltä uuteen paikkaan.

## Aiheesta muualla
EuroFloorball Cup

**EuroFloorball Cup** (EFC) on Kansainvälisen Salibandyliiton järjestämä vuosittainen salibandykilpailu Euroopan 5. ja huonommin IFF:n rankingissa sijoittuneen maiden seurajoukkueille. Miesten ja naisten turnaus pelataan samaan aikaan ja samalla paikkakunnalla.

EuroFloorball Cup on toiseksi korkein Euroopan seurajoukkueturnaus Champions Cupin jälkeen. Joukkueita turnaukseen osallistuu miehissä, sekä naisissa kuusi. Yleensä järjestäjämaa saa turnaukseen kaksi paikkaa ja muut yhden. Lisäksi 2017 lähtien edellisvuoden EuroFloorball Challenge'n voittaja pääsee turnaukseen.

EuroFloorball Cupia ei pelattu vuonna 2018, sillä turnauksen ei löydetty järjestäjää. 2019 EuroFloorball Cup pelataan Slovakiassa.

## Historia
EuroFloorball Cup tunnettiin vuoteen 2007 asti nimellä Euroopan Cup. Euroopan Cupia oltiin pelattu sekä miehissä, että naisissa vuodesta 1993 lähtien. Vuoteen 2010 EFC oli Euroopan korkein seurajoukkueturnaus, kunnes Champions Cup perustettiin ja 1.-4. sijoitetettujen maiden joukkueet siirtyivät sinne. Nykyään EuroFloorball Cupissa pelaavat 5. ja huonommin sijoitettujen maiden joukkueet.

Vuosina 2011-2016 EuroFloorball Cupin voittaja pääsi mukaan seuraavan vuoden Champions Cupiin.

## Turnaukset ja mitalistit
### Turnausten pelipaikat
* 2011 Rakoniewice
* 2012 Kosice
* 2013 Trencin
* 2014 Fredrikstad
* 2015 Cesis
* 2016 Weißenfels
* 2017 Valmiera
* 2019 Malacky

### Mitalistit

## Aiheesta muualla
* Planet Floorball (tilastoja ja taulukoita)
* Kansainvälinen salibandyliitto (IFF)
Sulkasammal

**Sulkasammal** (*Ptilium crista-castrensis*) on palmikkosammalten (Hypnaceae) heimoon kuuluva yleinen kuusikkojen sammallaji.

## Ulkonäkö ja koko
Sulkasammal kasvaa yleensä 4–12 senttimetriä korkeaksi ja sen versot ovat jopa 20 cm pitkiä. Versot ovat symmetrisiä, linnunsulan muotoisia ja väriltään vaaleanvihreitä tai hieman kellertäviä. Sen itiöpesäke on punaruskea, 2–4 millimetriä pitkä ja kasvaa 4–5 cm pitkän punaisen varren päähän. Varsi on yleensä hieman päästään taipunut.

## Elinympäristö
Sulkasammal kasvaa varjoisissa ja kosteissa paikoissa, tyypillisesti tuoreissa kangasmetsissä. Se on keskiravinteisten paikkojen sammal. Sitä kasvaa sekä maassa että lahopuiden ja muiden sammalten päällä. Sulkasammal on yleinen koko Suomessa. 

## Lähteet

## Aiheesta muualla
* Laji.fi: Sulkasammal (''Ptilium crista-castrensis'')
* Valokki - nettikasvio: Sulkasammal (''Ptilium crista-castrensis'')
* Tampereen kaupunki: ympäristöverkko Tuoreen kankaan pohjakerros.
* Luopioisten kasvisto: Sulkasammal (''Ptilium crista-castrensis'')
* United States Department of Agriculture (USDA): Ptilium crista-castrensis
Skanneristi

**Skanneristi** on henkilö joka kuuntelija-amatöörin tapaan kuuntelee hyötyradioliikennettä, mutta on erikoistunut pääasiassa vain ULA-taajuuksille ja paikallisen radioliikenteen kuuntelemiseen ja analysointiin. Skanneristi-nimitys tulee skanneristien käyttämästä radiovastaanottimesta, jolla voi käydä läpi kymmenien kanavia sisältämiä taajuusalueita lyhyessä ajassa.

## Aiheesta muualla

* Skanneri Info
* Skanneri-lehti
Extraliga (Slovakia)

**Tipos Extraliga** on Slovakian miesten jääkiekon pääsarja. Sarja on nimetty vuodesta 2020 sen pääsponsorin Tipoksen mukaan. Extraligan menestyneimmät seurat ovat HC Košice sekä HC Slovan Bratislava jotka molemmat ovat voittaneet yhdeksän mestaruutta.

Slovakian naisten korkein sarjataso on nimeltään Slovenská ženská hokejová liga.

## Historia
Liigan pääsponsorina on toiminut slovakialainen vedonlyöntitoimisto Tipos vuodesta 2020.

## Kauden rakenne
Runkosarjan aikana jokainen joukkue kohtaa toisensa kahdesti kotona ja kahdesti vieraissa. Tämän lisäksi joukkueet pelaavat joulu- tammikuussa alueryhmiensä sisällä kaksi ottelua kukin, eli yhteensä jokainen joukkue pelaa kauden aikana 50 ottelua.

Runkosarjan kuusi parasta joukkuetta pääsevät suoraan pudotuspeleihin. Sijoille 7 ja 10 sekä 8 ja 9 sijoituneet joukkueet pelaavat keskenään paras viidestä ottelusarjan. Voittaneet joukkueet etenevät pudotuspeleihin sijoilla 7 ja 8. Semifinaaleista eteenpäin ottelusarjat pelataan paras seitsemästä formaatilla.
## Pistejärjestelmä
Runkosarjassa pisteitä myönnetään seuraavien tulosten mukaan:

* 3 pistettä – voitto varsinaisella peliajalla
* 2 pistettä – voitto jatkoajan jälkeen
* 1 pistettä – tappio jatkoajalla
* 0 pistettä – tappio varsinaisella peliajalla

## Joukkueet
Extraligassa pelaa joka kaudella 12 joukkuetta, jotka ovat jaettu kolmeen alueryhmään. Alueryhmät ovat muodostettu joukkueiden maantieteellisen sijainnin mukaan (Itä-, Keski- tai Länsi-Slovakia).

Joka kauden päätteeksi runkosarjan viimeiseksi sijoittunut joukkue putoaa 1. hokejová ligaan, jonka voittaja nousee Extraligaan.

## Joukkueet kaudella 2025–2026

* HC Banská Bystrica
* HC Košice
* HC Prešov
* HC Slovan Bratislava
* HK 32 Liptovský Mikuláš
* HK Dukla Michalovce
* HK Dukla Trenčín
* HK Nitra
* HK Poprad
* HK Spišská Nová Ves
* HKm Zvolen
* Vlci Žilina

## Mestarit
*Lähde*

* 1994: HC Dukla Trencin
* 1995: HC Košice
* 1996: HC Košice
* 1997: HC Dukla Trencin
* 1998: HC Slovan Bratislava
* 1999: HC Košice
* 2000: HC Slovan Bratislava
* 2001: HKm Zvolen
* 2002: HC Slovan Bratislava
* 2003: HC Slovan Bratislava
* 2004: HC Dukla Trencin
* 2005: HC Slovan Bratislava
* 2006: MsHK Žilina
* 2007: HC Slovan Bratislava
* 2008: HC Slovan Bratislava
* 2009: HC Košice
* 2010: HC Košice
* 2011: HC Košice
* 2012: HC Slovan Bratislava
* 2013: HKM Zvolen
* 2014: HC Košice
* 2015: HC Košice
* 2016: HK Nitra
* 2017: HC 05 Banská Bystrica
* 2018: HC 05 Banská Bystrica
* 2019: HC 05 Banská Bystrica
* 2020: Kausi keskeytetty koronapandemian takia
* 2021: HKM Zvolen
* 2022: HC Slovan Bratislava
* 2023: HC Košice
* 2024: HK Nitra

## Lähteet
Taavetti Nuutinen

**Taavetti Nuutinen** (18. tammikuuta 1891 Karttula – 25. marraskuuta 1932 Helsinki) oli suomalainen kirvesmies ja piirisihteeri, joka toimi SDP:n kansanedustajana vuodesta 1930 kuolemaansa asti.

Nuutinen syntyi Karttulassa ja kävi alkeis- sekä kiertokoulua. Hän oli Kuopion kaupunginvaltuuston jäsen ja nai vuonna 1915 Hilma Maria Koposen. Nuutinen valittiin eduskuntaan Kuopion läänin läntisestä vaalipiiristä 1930, mutta hän kuoli jo kahden vuoden kuluttua ollessaan 41-vuotias. 

Nuutinen oli 1920-luvulla *[[Vapaus (Mikkeli)|Vapaus]]*-lehden Kuopion konttorin hoitaja.

## Aiheesta muualla
*
The Collection (Sonata Arctica)

__NOTOC__
**The Collection** on Sonata Arctican toinen kokoelma-albumi ja ensimmäinen Euroopassa julkaistu kokoelma-albumi. Se julkaistiin Spinefarmin kautta 15. marraskuuta 2006. Albumista julkaistiin myös DVD-levyn sisältävä erikoispainos.

Kokoelman kappalemateriaali painottuu selkeästi yhtyeen kahteen ensimmäiseen albumiin, *[[Ecliptica]]an* (1999) ja *[[Silence]]en* (2001). Uusia kappaleita albumilla ei ole, mutta alun perin *Eclipticalla* julkaistut "My Land" ja "Replica" ovat vuoden 2006 kokoonpanolla uudelleennauhoitettuja versioita. Jälkimmäinen kappale julkaistiin myös singlellä *Replica 2006*.   Single ylsi Suomen singlelistan ensimmäiselle sijalle jo kolmantena Sonata Arctican ykkössinglenä. __notoc__

Suomessa julkaistuna albumi debytoi albumilistan 16. sijalla ja pysyi listalla 11 viikkoa. Midprice-julkaisuna alkukesällä 2007 se on ollut viisi viikkoa Midprice top 5 -listalla, joista kaksi ensimmäisellä sijalla. 28. kesäkuuta 2007 ilmoitettiin albumin myyneen kultaa.

## Kappaleet
# 
# 
# 
# 
# 
# 
# 
# 
# 
# 
#  ¹
# 
# 
# 
# 
# 
#  ¹

¹ Ennenjulkaisematon.

### DVD-bonukset
# Wolf & Raven (musiikkivideo)
# 8th Commandment (live, Tavastia 25. marraskuuta 2004)
# My Land (live, Tavastia 25. marraskuuta 2004)

## Arvostelut
* Soundi: 

## Lähteet

## Aiheesta muualla
* Collection'' Sonata Arctican sivustolla  
* ''Replica 2006'' Sonata Arctica sivustolla  
* 
*
Kaukokartoitussatelliitti

**Kaukokartoitussatelliitti** on Maata kiertävä satelliitti, joka mittalaitteillaan kerää tietoa Maasta. 

Kaukokartoitussatelliittien ensimmäiset ja 2000-luvullakin lukuisimmat edustajat ovat vakoilusatelliitit eli tiedustelusatelliitit, joita operoivat joko asevoimat tai tiedustelupalvelut. Ennakkovaroitussatelliitit (esimerkiksi Defense Support Program) ovat eräänlainen rajatapaus kaukokartoitussatelliitista. 

Muihin kaukokartoitussatelliitteihin kuuluvat sääsatelliitit, jotka ovat nk. operatiivisia satelliitteja - ts. näitä satelliitteja on riittävä määrä likimain jatkuvaan tietyn alueen tai koko maapallon sään seurantaan. 

Muut kaukokartoitussatelliitit ovat vielä vuonna 2007 pääosin tieteellisiä kaukokartoitussatelliitteja. 1990-luvun lopulta asti osa näistä on ollut nk. kaupallisesti toimivia, mutta sekä ranskalainen SPOT että yhdysvaltalaiset satelliitit (Ikonos jne.) omaavat pääasiassa vain julkisen sektorin asiakkaita. 

## Katso myös
*Kaukokartoitus

## Aiheesta muualla

* Venäläinen sivusto, jossa esitellään pääosin kaukokartoitussatelliitteja (Toteuttajina SRC ”PLANETA” ja Space Monitoring Information Support laboratory (IKI RAN)
Kikyō

**Kikyō** voi tarkoittaa:

*jalokellon japaninkielinen nimi
*Kikyōn rautatieasema, JR Hokkaidōn liikennöimä rautatieasema Hakodaten kaupungissa Japanissa
**Kikyō* eli *[[Timantti (romaani)|Timantti]]* (1948), Jirō Osaragin kirjoittama romaani
**[[Kikyō (elokuva)|Kikyō]]* (1950), Hideo Ōban ohjaama japanilainen elokuva
**Kikyō*, manga- ja animesarja Inuyashan hahmo
**Kikyōmon*, yksi Edon linnan porteista
Johannes Jungarå

**Johannes Arthur (J. A.) Jungarå** (9. helmikuuta 1902 Jepua – 16. tammikuuta 1995 Uusikaarlepyy) oli suomalainen maanviljelijä ja RKP:n kansanedustaja vuosina 1958–1966. 

Jungarå syntyi Jepualla Gustaf Johannes Jungarån ja Sanna Karolina Sandbergin pojaksi. Hän oli sotilasarvoltaan alikersantti ja meni vuonna 1928 naimisiin Hellin Regina Sandbergin kanssa.  Jungarå oli Jepuan kunnanvaltuuston puheenjohtaja ja toimi vuonna 1962 yhtenä presidentin valitsijamiehistä. Hän kuoli Uudessakaarlepyyssä 92 vuoden ikäisenä.

## Lähteet
Rocky V

**Rocky V** on vuonna 1990 ensi-iltansa saanut urheiludraamaelokuva. Sen on ohjannut John G. Avildsen ja tuottanut, käsikirjoittanut ja pääosanäytellyt Sylvester Stallone. Elokuva on heikoimmin menestynyt ''Rocky''-sarjan elokuva. Elokuva tuotti kaikkiaan 119&nbsp;946&nbsp;358 dollaria. Ohjaaja John G. Avildsenin mukaan *Rocky V* -elokuva menestyi heikosti, koska siitä tuli ontto kokonaisuus. 

Alkuperäiseen käsikirjoitukseen Stallone oli kirjoittanut loppuun kohtauksen, jossa Rocky kuolee. Tuottajat eivät kuitenkaan hyväksyneet tätä ja siksi elokuvaa on sanottu jopa merkityksettömäksi *Rocky*-elokuvajatkumossa. Joulukuussa 2007 julkaistiin kaikki kuusi *Rocky*-elokuvaa sisältävä kuuden DVD-levyn boxi Rocky – The Complete Saga.

## Juoni

Elokuvan alussa maailmanmestari Rocky Balboa palaa Neuvostoliitosta voitettuaan Neuvostoliiton mestarin Ivan Dragon (Dolph Lundgren). Rocky päättää lopettaa uransa lääkärien suosituksesta. Pian selviää, että hänen koko omaisuutensa on kavallettu. Perhe muuttaa takaisin synnyinseudulleen Philadelphian slummeihin, ja Rocky avaa Mickeyn nyrkkeilysalin uudelleen. Hän alkaa valmentaa nuorta lupausta, jonka pää menee pyörälle menestyksestä. He ottavat lopuksi mittaa toisistaan katutappelussa ja Rocky voittaakin sen.

## Lähteet
HC Slovan Bratislava

**HC Slovan Bratislava** on slovakialainen, Bratislavasta kotoisin oleva jääkiekkoseura. Kotiottelunsa se pelaa 10&nbsp;055 katsojan Ondrej Nepela Arenalla. Seura on perustettu vuonna 1921.

Miesten edustusjoukkue voitti vuonna 1979 Tšekkoslovakian mestaruuden. Myöhempinä kausina Slovan Bratislava pelasi Slovakian Extraligassa, jonka seura on voittanut ennätykselliset kahdeksan kertaa (kausina 1998, 2000, 2002, 2003, 2005, 2007, 2008 ja 2012). Seura voitti myös IIHF Continental Cupin vuonna 2004. Perinteikkään Spengler Cupin se voitti vuosina 1972, 1973 ja 1974. Seura pelasi myös European Champions Cupissa vuosina 2005 ja 2008. Se pelasi monikansallisen KHL-liigan läntisen lohkon Bobrov-divisioonassa kausina 2012–2019, joskin ilman suurempaa menestystä.

Slovan Bratislavan naisten edustusjoukkue pelaa kaudella 2023/24 maan korkeimmalla sarjatasolla Slovenská ženská hokejová ligassa.

## Joukkue kaudella 2025–2026

### Joukkueenjohto
* **Päävalmentaja:** Peter Oremus 
* **Apuvalmentaja:** Jaroslav Obšut 
* **Apuvalmentaja:** Tomáš Surový 
* **Maalivahti- & Videovalmentaja:** Pavol Rybár 
* **Fysiikkavalmentaja:** Ján Kovačič 
* **Taitovalmentaja:** Peter Bohunický 
* **Huoltopäällikkö:** Samuel Petras 
* **Puheenjohtaja:** Peter Korbačka 
* **Jääkiekkotoiminnanjohtaja:** Tomáš Lederer 
* **Toimitusjohtaja:** Lukáš Havlíček 
* **Toimitusjohtaja:** Peter Kúdelka 

*Lähde: EliteProspects*

## Kasvatit NHL:ssä
*Marián Cisár
*Stanislav Gron
*Dušan Pašek
*Anton Šťastný
*Marian Šťastný
*Peter Šťastný

## Saavutukset
*Tšekkoslovakian mestari 1979
*Slovakian mestari 1998, 2000, 2002, 2003, 2005, 2007, 2008, 2012, 2022
*Spengler Cupin voitto 1972, 1973, 1974
*Continental Cupin voitto 2004

## Seuran nimet

*1921–1939: 1. ČsŠK Bratislava
*1939–1948: ŠK Bratislava
*1948: Slovan Bratislava
*1949–1952: Sokol NV Bratislava
*1953–1961: TJ ÚNV Slovan Bratislava
*1961–1993: TJ Slovan CHZJD Bratislava
*1993–1994: HC Slovan Bratislava
*1994–1995: HC Slovan HTC Bratislava
*1995–2002: HC Slovan Harvard Bratislava
*2002–2004: HC Slovan Slovnaft Bratislava
*2004–: HC Slovan Bratislava

## Lähteet

## Aiheesta muualla

* Seuran kotisivut
Eskhata

__NOTOC__
**Eskhata** on Catamenian neljäs studioalbumi. Se julkaistiin vuonna 2002 levymerkillä Massacre Records.

## Kappaleet
#
#
#
#
#
#
#
#
#
#
#

## Kokoonpano
### Yhtye
* Mika Tönning – murinalaulu
* Riku Hopeakoski – kitara, kosketinsoitin
* Ari Nissilä – kitara, laulu
* Timo Lehtinen – bassokitara
* Janne Kusmin – rummut

### Tuotanto
* Mika Pohjola – tuottaja, miksaaja, masteroija
* Thomas Ewerhard – kansikuva

## Arvostelut
* Chronicles of Chaos: 
* Imperiumi: 7/10
* The Metal Observer: 
* Metal Storm: 9.6/10

## Lähteet

## Aiheesta muualla
* 
*
Karate Kid (vuoden 1984 elokuva)

**Karate Kid** on vuonna 1984 ensi-iltansa saanut yhdysvaltalainen elokuva. Pääosaa, karatesta kiinnostunutta nuorukaista, esittää Ralph Macchio, ja hänen opettajaansa Pat Morita. Elokuvan ohjasi John G. Avildsen, joka tunnetaan Oscar-palkinnon voittaneen *[[Rocky]]*-elokuvan ohjaajana. Karate Kidin Suomen-ensi-ilta oli 9. marraskuuta 1984.

## Rooleissa

## Palkinnot
### Voitetut
*Youth in Film
**1985 Paras perhe-elokuva
**1985 Paras naissivuosa elokuvassa: Elisabeth Shue 

### Ehdokkuudet
*Oscar
**1985 Paras miessivuosa: Pat Morita

*Golden Globe
**1985 Paras sivuosa elokuvassa: Pat Morita

*Young Artist
**1985 Paras miessivuosa elokuvassa: William Zabka

## Arvioita
Televisioesityksen 1991 alla *Helsingin Sanomien* Mikael Fränti kirjoitti, ettei elokuva kestä kriittistä tarkastelua vaikka voiman ja Macchion ihailijat siitä voivatkin nauttia: ”Avildsenin elokuvan kaava osoittautuu kuluneeksi ja tavanomaiseksi. Ensin hyvä sankaripari yrittää pysyä erossa väkivallasta, mutta vähitellen ulkomaailman pahat paineet pakottavat heidät itsepuolustukseen, joka voi sitten johtaa siihen suureen amerikkalaiseen yhteenottoon.”

American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

## Jatko-osat
*[[Karate Kid II... kertomus jatkuu]]* ilmestyi 1986 ja *[[Karate Kid III]]* 1989. Mikael Fränti kuvasi kakkososaa ”jahkaavaksi” ja kolmososaa ”veltoksi”.

Sarjaan tehtiin vielä neljäs *[[Karate Kid saa seuraajan]]* -niminen jatko-osa vuonna 1994. Pääosaa esitti Hilary Swank, ja muitakin näyttelijöitä vaihtui. Elokuva ei menestynyt.

Elokuvasta valmistui vuonna 2010 uusintaversio, jossa pääosaa näyttelee Will Smithin poika, Jaden Smith.

Karate Kid -elokuvat tuottivat Yhdysvalloissa noin 250 miljoonaa dollaria.

## Lähteet
Kiersten Warren

**Kiersten Warren** (s. 4. marraskuuta 1965 Iowa, Yhdysvallat) on yhdysvaltalainen näyttelijä. Hän on esiintynyt muun muassa elokuvissa *[[13 ja risat]]*, *[[Sietämätöntä julmuutta]]*, *[[Jumalaiset JaJasiskot]]* ja *[[Independence day – Maailmojen sota]]*. 

Näyttelijä Misti Traya on Warrenin tytär.

## Osittainen filmografia
* *[[Elämä voittaa]]* (televisiosarja, 1992)
* *[[Saved by the Bell: The College Years]]* (televisiosarja, 1993)
* *[[Independence day – Maailmojen sota]]* (1996)
* *[[Maximum Bob]]* (televisiosarja, 1998)
* *[[Riskirajoilla]]* (1999)
* *[[Liberty Heights – vapauden rajat]]* (1999)
* *[[Robotin elämää]]* (1999)
* *[[Karaoken kummajaiset]]* (2000)
* *[[Circuit]]* (2001)
* *[[Jumalaiset JaJasiskot]]* (2002)
* *[[John Grishamin maalattu talo]]* (televisioelokuva, 2003)
* *[[Sietämätöntä julmuutta]]* (2003)
* *[[13 ja risat]]* (2004)
* *[[Anna palaa 3]]* (2006)
* *[[Huuhkajat (elokuva)|Huuhkajat]]* (2006)
* *[[Täydelliset naiset]]* (2006)
* *[[C.S.I.]]* (2013)
* *[[Mentalist]]* (2015)
* *[[The Thinning]]* (2016)

## Lähteet

## Aiheesta muualla
*
Pehuensat-1

**Pehuensat 1** on argentiinalaisten radioamatöörien toteuttama nanosatelliitti eli satelliitti, joka painaa kuusi kilogrammaa. Se laukaistiin Intiasta 10. tammikuuta 2007.

Sen rakensivat Argentine Association for Space Technology (AATE), Universidad Nacional del Comahue ja radioamatöörien organisaatio AMSAT Argentina.

Satelliitin toteutuksen perusteet olivat yliopisto-opetuksen ja radioamatöörien tarpeet. Satelliitilla pyritään tekemään myös tieteellistä tutkimusta. Satelliitin uskotaan olevan alku sarjalle satelliitteja, joiden monimutkaisuus kasvaisi ajan mukana.

Pehuensat 1-satelliitti oli lukittu intialaisen PSLV-kantoraketin päähyötykuormia yhdistävään rakenteeseen, josta se irtaantui suunnitelman mukaisesti.

## Aiheesta muualla
* http://www.amsat.org.ar/
Yrjö Puhakka

**Yrjö Wilhelm Puhakka** (5. syyskuuta 1888 Juuka – 28. helmikuuta 1971 Helsinki) oli suomalainen poliitikko. Hän oli koulutukseltaan molempien oikeuksien tohtori. Hän toimi kokoomuksen kansanedustajana Viipurin läänin itäisestä vaalipiiristä vuonna 1927 sekä uudelleen vuosina 1929–1930.

Puhakka pääsi ylioppilaaksi vuonna 1907. Hän suoritti filosofian kandidaatin tutkinnon 1909 ja maisterin tutkinnon seuraavana vuonna. Puhakka opiskeli myöhemmin lakia valmistuen molempien oikeuksien kandidaatiksi 1913, lisensiaatiksi 1920 ja lopulta väitellen molempien oikeuksien tohtoriksi vuonna 1920. Hän toimi Sortavalassa asianajajana vuosina 1913–1918. Sortavalan kaupunginvaltuuston jäsenenä toiminut Puhakka oli kaupungin pormestarin virassa vuosina 1918–1919, jonka jälkeen hän jatkoi asianajajana vuoteen 1922 saakka. Karjalan sotilaspiirin esikunnan jäsen sisällissodan aikana.

Puhakka valittiin kansanedustajaksi vuoden 1927 eduskuntavaaleissa Viipurin läänin itäisestä vaalipiiristä. Hänet valittiin eduskunnan oikeusasiamieheksi 1. helmikuuta 1928, jolloin hän lakkasi olemasta kansanedustaja. Hänen seuraajanaan eduskunnassa aloitti Antti Vainio. Puhakka palasi eduskuntaan vuoden 1929 vaaleissa. Vuosina 1925–1937 Puhakka toimi valtio- ja hallinto-oikeuden opettajana Yhteiskunnallisessa korkeakoulussa, vuosina 1930–1932 ja 1937–1942 eduskunnan lakivaliokunnan sihteerinä, vuosina 1937–1958 Suomen Työnantajain Keskusliiton lainopillisena neuvonantajana ja vuosina 1945–1958 Liiketyönantajain Keskusliiton toimitusjohtajana.

Puhakka toimi kahteen otteeseen ministerinä, ensin sisäasiainministerinä Kivimäen hallituksessa ja sitä seuranneessa Kallion neljännessä hallituksessa, sitten oikeusministerinä Törngrenin hallituksessa 169 päivän ajan vuonna 1954.

## Perhe
Yrjö Puhakan vanhemmat olivat kappalainen Tapani Puhakka ja Jenny Sofia Fredrika Vilskman. Hän meni vuonna 1914 naimisiin Ester Amalia Oeschin kanssa. Yrjö Puhakan poikia olivat hävittäjälentäjä ja Mannerheim-ristin ritari Olli Puhakka sekä tekniikan professori Lauri Puhakka. Puhakka kuoli Helsingissä helmikuussa 1971, jolloin hän oli 82-vuotias.

## Teoksia
* Suomalaisvenäläisen valtioyhdistyksen viimeiset vaiheet ja purkautuminen (1919)
* Ministerien vastuunalaisuus nykyajan valtioissa (1923)
* Laki ja asetus Suomen oikeudessa (1925)
* Työaikalainsäädäntö (1946)
* artikkeleja Isoon Tietosanakirjaan oikeustieteen ja -historian alalta (1931–1939)

## Lähteet

## Aiheesta muualla
* 
*
LAPAN-TUBSAT

**LAPAN-TUBSAT** on Indonesian avaruusjärjestön LAPANin Berliinin teknillisen korkeakoulun avustuksella toteuttama mikrosatelliitti, joka laukaistiin avaruuteen 10. tammikuuta 2007 intialaisella PSLV-kantoraketilla. Se on kaukokartoitussatelliitti, mutta toteuttaa myös mm. satelliitin asennonsäädön kokeita.

Se perustuu useissa aiemmissa TUBSAT-satelliiteissa koeteltuun rakenteeseen. Sen koko on  45 cm x 45 cm x 27 cm. Sen paino on noin 56 kg. Sen aurinkokennot pystyvät tuottamaan 14 W tehon ja maan varjossa se voi toimia viiden 14 V ja 12 Ah NiH2-pariston avulla. Sen radioliikenne tapahtuu S-kaistalla 1200 bps tiedonsiirtonopeudella. Satelliitin muistikapasiteetti on 524 kB RAM, 524 kB EEPROM ja 16 kB ROM. Satelliitin asentoa säädetään gyroskooppiparilla. Satelliitin asento määritetään tähtisensorin avulla. Tiedelaitteisiin kuuluu neljä CCD-kameraa, joilla voidaan ottaa jopa kuuden metrin resoluutiolla kuvaa maasta.

## Lähteet
Osvald Wasastjerna

**Osvald Severin Wasastjerna** (1. huhtikuuta 1864 Helsinki – 26. lokakuuta 1935 Helsinki) oli suomalainen poliitikko ja RKP:n kansanedustaja vuosina 1907–1908. Hänet valittiin eduskuntaan Uudenmaan läänin vaalipiiristä.

Wasastjerna syntyi Helsingissä Alfred Edgar Wasastjernan ja Marie Adélaide Boijin pojaksi. Hän kirjoitti ylioppilaaksi 1882 ja suoritti yleisen oikeustutkinnon 1888. Varatuomari hänestä tuli vuonna 1890. Wasastjerna meni vuonna 1890 naimisiin Olga Lovisa Gustava Augusta Armfeltin kanssa. 

Wasastjerna oli aatelissäädyssä valtiopäivämies 1894. 

Wasastjerna oli tilanomistaja Espoossa vuodesta 1894 ja Angelniemellä vuosina 1905–1929. Hän omisti Tammenpään kartanon.  

Hän kuoli synnyinkaupungissaan Helsingissä. 

## Lähteet
* 

### Viitteet
Ofidiofobia

**Ofidiofobia** on eräs fobian laji ja tarkoittaa käärmeitä kohtaan tunnettua voimakasta kauhua. Se on yksi yleisimmistä fobioista, etenkin laajemman zoofobian (eläinfobiat) alla. Myös käärmeen nahanluonti aiheuttaa pelonomaisia vaikutuksia osassa ihmisiä. 

On tärkeää huomata, että henkilöt, jotka eivät pidä käärmeistä tai pelkäävät niitä niiden myrkyn tai niille luonteenomaisen vaarallisuuden takia, eivät ole ofidiofobisia. Tyypillinen ofidiofoobikko ei pelkää käärmeitä ainoastaan niitä luonnossa tavatessaan vaan pelkää myös ajatella niitä, nähdä unta niistä, nähdä TV:ssä tai kuvissa niitä. 

Sana ofidiofobia tulee kreikan sanoista ofis, joka viittaa käärmeisiin, ja fobia, joka tarkoittaa pelkoa.
Mauritz Hallberg

**Emil Fredrik Mauritz Hallberg** (2. elokuuta 1851 Tukholma – 27. helmikuuta 1924 Helsinki) oli suomalainen poliitikko, moninkertainen valtiopäivämies ja RKP:n kansanedustaja vuosina 1910–1911. 

Hallberg syntyi Tukholmassa tupakkatehtailija Karl Fredrik Hallbergin ja Kristina Charlotta Morinin pojaksi. Hallberg valmistui koneenrakentajaksi ja meni vuonna 1879 naimisiin Anna Emilia Schildtin kanssa. Hänet nimettiin valtioneuvokseksi 1908 ja valittiin Suomen eduskuntaan Uudenmaan läänin vaalipiiristä. Hänet nimitettiin Ruotsin Pohjantähden Ritariksi 1908. 

Hallbergista tuli vuonna 1923 filosofian kunniatohtori Helsingin yliopistossa. Hänen mukaansa on nimetty ruotsinkielisistä tieteellisistä teoksista myönnettävä valtioneuvos Mauritz Hallbergin palkinto.

Hallberg oli jo ennen eduskuntatyötään ollut porvarissäädyssä Heinolan edustaja valtiopäivillä 1882 ja Helsingin edustaja 1888, 1891, 1894, 1897, 1899, 1900, 1904–1905 ja 1905–1906.

Hallberg perusti 1877 Hjalmar Schildtin kanssa toiminimen Schildt & Hallberg ja oli perustamassa ja johtamassa muitakin suuria yrityksiä. Hänet valittiin 1888 suomalaisen kauppavaltuuskunnan puheenjohtajaksi, ja hän oli vuodesta 1882 lähtien useimmilla valtiopäivillä. Hän oli jäsenenä komiteassa, joka 1895 asetettiin laatimaan uutta liikennesääntöä ja liikennetaksaa, ja samana vuonna esikaupunkikomiteassa.

Hallberg oli rahojen ja mitalien keräilijä ja julkaisi teoksen *Minnespenningar öfver enskilda personer födda eller verksamma i Finland*

Mauritz Hallbergin poika oli pankinjohtaja, liikemies ja numismaatikko Ejnar Hallberg.

## Julkaisut
* *Minnespenningar öfver enskilda personer födda eller verksamma i Finland*. Helsingfors: Svenska litteratursällskapet i Finland 1906
* *Några anteckningar om Åbo mynten*, Helsingfors: Schildt 1919

## Lähteet
*

### Viitteet
Vikersund

**Vikersund** on taajama Modumin kunnassa Buskerudin läänissä Norjan eteläosassa. Taajamassa on 3&nbsp;232 asukasta (vuonna 2020) ja sen pinta-ala on 2,41 neliökilometriä. Vikersund sijaitsee Norjan viidenneksi suurimman järven, Tyrifjordenin, etelärannalla.

Vikersund on tunnettu lentomäestään, jossa on järjestetty maailmanmestaruuskilpailut vuosina 1977, 1990, 2000 ja viimeksi 2012, sekä mäkihypyn maailmancupin osakilpailuja.

Paikallislehti *[[Bygdeposten]]in* toimitus sijaitsee Vikersundissa.

## Lähteet

## Aiheesta muualla
Aku Korvenoja

**Kaarle August (Aku) Korvenoja** (15. helmikuuta 1891 Kuusjoki – 16. marraskuuta 1962 Pertteli) oli suomalainen poliitikko, joka edusti Kansallista Kokoomusta Suomen eduskunnassa vuosina 1933–1936 ja 1939–1945. Hänet valittiin Turun läänin eteläisestä vaalipiiristä.

Korvenoja syntyi Kuusjoella ja kirjoitti ylioppilaaksi 1911. Hänestä tuli filosofian kandidaatti ja agronomi vuonna 1915 sekä filosofian maisteri 1917. Hän oli vuodesta 1917 naimisissa Kulta Inkeri Simolinin kanssa. 

Korvenoja oli presidentin valitsijamies vuosina 1937, 1940 ja 1943. Hän oli Pellervo-Seuran konsulentti vuosina 1915–1916 ja tämän jälkeen Pellervo-lehden maataloustoimittaja. Vuodesta 1918 lähtien hän työskenteli maanviljelijänä Perttelissä, ensin vuosina 1918–1919 Ihamäen tilalla Perttelin Haalin kylässä ja vuodesta 1920 Perttelin Haalin kartanossa.

Korvenoja sai maanviljelysneuvoksen arvonimen 1941 ja kuoli Perttelissä 1962.

## Lähteet

## Aiheesta muualla
* 
*
Hannu Oksanen

**Hannu Oksanen** (s. 10. syyskuuta 1949) on suomalainen jalkapalloilija, joka pelasi Myllykosken Pallossa kolmella vuosikymmenellä. Oksanen muodosti 1970-luvulla joukkueen legendaarisen kolmikon Juha Myllymäen ja Vesa Suurosen kanssa. SM-sarjan nousukaudella vuonna 1974 hän oli joukkueen tehokkain maalintekijä 11 maalillaan. Mestaruussarjakaudella 1975 hän pelasi 22 sarjaottelua ja teki niissä kuusi maalia. Oksanen aloitti uransa hyökkääjänä mutta siirtyi vuosien kuluessa puolustukseen. Hänen myöhempiin saavutuksiinsa kuuluu ikämiesten SM-kulta vuodelta 1986.

## Lähteet
Pf

**Pf** tarkoittaa seuraavia asioita:

* 
* 
* 
* 
* penni, saksankielinen lyhenne Pf, markan sadasosa.
* fenoliformaldehydihartsi, bakeliitti
Kolava

**Kolava** on Lahden 18. kaupunginosa, joka sijaitsee Lahti–Kouvola-radan pohjoispuolella ja Kymijärven eteläpuolella. Lahden keskusta on runsas viisi kilometriä länteen. Kolavan naapurikaupunginosia ovat Villähde idässä, Kujala etelässä, Järvenpää (Lahti) lännessä sekä Myllypohja ja Koiskala pohjoisessa Kymijärven pohjoispuolella.  Ennen Nastolan liittämistä Lahteen, oli Kolava Lahden itäisin kaupunginosa. 

Kolavassa on sijainnut suuri kaatopaikka, minkä vuoksi puhekielessä *Kolavalle vienti* tarkoittaa kaatopaikalle viemistä. Kolavaa ei pitkään aikaan kehitetty asumiskäyttöön, vaikka entisen Nastolan puolella Villähteellä pientaloasuminen kehittyi 1980- ja 1990-luvuilla. Nykyisin Kolavan kaatopaikan toimintaa jatkaa heti radan eteläpuolella Kujalan kaupunginosassa toimiva Kujalan jätekeskus.

Levon hautausmaa kuuluu Kolavan kaupunginosaan. Radan pohjoispuolella kaupunginosassa on pieneläinten hautausmaa.


Kuva:Levon kappeli 01.jpg|Levon hautausmaan kappeli.
Kuva:Levon kellotorni 1.jpg|Levon hautausmaan kellotorni.


## Lähteet

## Aiheesta muualla

*Kansalaisen Karttapaikka: Kolava
Pg

**Pg** tarkoittaa seuraavia asioita:

* PG, Papua-Uuden-Guinean ISO 3166-1-maatunnus
* Perugian maakunta, tunnus PG. 
* 
* 
* 
* PG, *Parti de Gauche*, Ranskan Vasemmistopuolue
* PG (akronyymi englannin kielen sanoista *parental guidance*), joissakin maissa käytössä oleva elokuvien ja televisio-ohjelmien ikärajoitus, jonka mukaan lasten tulee katsoa ohjelmaa vain vanhempien valvonnassa.
Slovan Bratislava

**Slovan Bratislava** on Bratislavan kaupungista tuleva slovakialainen urheiluseura. Sen lajeina ovat jalkapallo (ŠK Slovan Bratislava) ja jääkiekko (HC Slovan Bratislava). Seuran on menestynyt varsin hyvin kummassakin lajissa. Sillä on useita Tšekkoslovakian ja Slovakian mestaruuksia kummassakin lajissa. Seura on perustettu vuonna 1919.

## Lähteet
*http://www.hcslovan.sk/en/
Järvenpää (Lahti)

**Järvenpää** on entinen Hollolan kylä ja nykyinen Lahden kaupunginosa Kymijärven länsi- ja etelärannalla. Järvenpään naapurikaupunginosia ovat Kolava idässä ja etelässä, Kujala lounaassa, Möysä lännessä ja Myllypohja pohjoisessa.

Järvenpään alue ollaan 2000-luvun alussa liitetty osaksi Karistoa. Pääosa Kariston alueen palveluista sijoittuu Järvenpään kaupunginosan puolelle. Järvenpäässä sijaitsee muun muassa Kariston palvelukeskus, jossa toimivat Kariston päiväkoti ja Kariston koulu. Lisäksi alueella on yksityinen päiväkoti Touhula Karisto. Järvenpään kaupunginosan luoteisosassa sijaitsee kauppakeskus Karisma, jonka ytimenä on K-Citymarket Karisto.

Lounaassa ja lännessä kaupunginosan raja seuraa rautatietä, jolloin laaja valtatie 4:n ja valtatien 12 risteysalue lukeutuu Järvenpään kaupunginosaan. Järvenpään kaupunginosa on saanut alun perin nimensä sijainnistaan Kymijärven päässä, mutta myöhemmin Järvenpään kaupunginosa on laajentunut Kolavan kaupunginosan puolelle pois Kymijärven päästä, koska Kolavan kaupunginosaa ei olla haluttu käyttää Kariston pientalotonttien markkinoinnissa. Nelostien kohdalla, harjun päällä Möysästä itään on rajattu radanrakentajien hautausmaa, jonne on haudattu monia Pietarin radan rakentajia (). Hautausmaa oli tarkoitus hävittää 
yhdyskuntasuunnittelussa, valtatie 4:n ja valtatien 12 välisen eritasoliittymän rakentamisen yhteydessä, mutta lopulta hautausmaan käsittävä osa harjua säästettiin. Hautausmaalla on seurakuntien pystyttämä muistomerkki radanrakentajille sekä yksi erillinen hautakivi takaosassa. Hautausmaa on aidattu ratakiskoista tehdyllä aidalla ja sinne johtaa veden valumaurallinen hiekkatie, joka on ajettavuudeltaan heikossa kunnossa keväisin ja syksyisin. Hautausmaan itäpuolelta harjua pitkin kulkee sähkölinja, jonka ympäristössä olevaa metsää on harvennushakattu ja hoidettu.

## Lähteet

## Aiheesta muualla